Lögreglan hefur viðrað áhyggjur sínar undanfarið af auknum vopnaburði, sem Jón Gunnarsson dómsmálaráðherra segir verulegt áhyggjuefni. Ráðuneytið sé að undirbúa breytingar á lögum um skipulagða brotastarfsemi.
sérsveit ríkislögreglustjóra hefu verið efld, starfsemi hennar að því leyti er ekki ástæða held ég til að á þessu stigi að skoða það að vopna almenna lögreglumenn. Auðvtað þarf lögreglan að geta varið sig og borgarana. Ég tel að við séum með það í traustum farvegi. Hitt er það að þessi aukning veldur verulegum áhyggjum. Ráðuneytið er í þeirri vinnu núna ða undirbúa breytingar á lögum um skipulagða brotastarfsemi. Við þurfum að taka á þessu þannig að við getum átt fullt og heilt samstarf við erlend lögregluembætti og nýtt okkur þær upplýsingar að fullu sem þaðan koma.
í hverju felast þessar breytingar sem þú ætlar að leggja fram?
Við erum ekki búin að kortleggja það alveg, það er ekki tímabært að tala um það núna. Við þessu verður að bregðast. Lögreglan hefur ítrekað bent á það að hún er bundin að lögum í sinni vinnu sem takmarka mjög getu þeirra til að geta fylgst með þessari þróun erlenda brotastarfsemi til að geta unnið með upplýsingar með erlendum lögregluembættum. það er kannski stærsta skref sem við þurfum að stíga.
Jón hefur talað fyrir forvirkum rannsóknarheimildum lögreglu, sem þyðir að lögregla getur fylgst með og safnað upplýsingum um einstaklinga þó að ekki liggi fyrir rökstuddur grunur um brot.
Að menn geti verið að nýta sér hér upplýsingar um fólk sem kemur hingað sem er ekki á sakaskrá á íslandi og hefur ekki brotið af sér og því ekki hægt að taka það til rannsóknar eða eftirlits hér.

Dómsmálaráðherra segist vera að undirbúa breytingar á lögum um skipulagða brotastarfsemi. Aukinn vopnaburður sé gríðarlegt áhyggjuefni en á þessu stigi sé ekki tilefni til að vopna almenna lögreglumenn.